Zetak

Zetak Pello Reparazek 2019ko azaroaren 18an sorturiko euskal musika pop-elektronikoko taldea da. Hain zuzen, Vendetta (2007-2018) musika taldea desegin ondoren sortu zuen musika talde hau.

2022ko udan arrakasta itzela lortu zuten Donostian eta Bilbon. Donostiako Aste Nagusian 13.500 lagun bildu zituzten Sagueseko Tomas Alba plazan. Bilboko Aste Nagusian konpartsen gunean aritu ziren Areatzan.

Taldekideak 

 Pello Reparaz, abeslaria.
 Leire Colmo, perkusioa.
 Iban Larreburu, bateria.
 Gorka Pastor, sintetizadorea.

Diskografia

ZETAK (2019) 
Zetak argitaratutako lehenengo diskoa da. 10 abesti ditu, eta 2019ko abenduaren 5ean argitaratu zuten. Errepidean abestia bezala (hau ere dago sartuta diskoan) milioi bat bisita baino gehiago izan ditu diskoak.

Errepidean (2019) 
Errepidean Zetak taldearen lehenengo lana izan zen, eta abesti honekin hasiera eman zitzaion Zetak taldeari. 2019ko ekainaren 10ean kaleratu zen, eta arrakasta handia izan zuen, milioi bat bisita baino gehiago izan ditu YouTuben eta Spotify-n.

ZEINEN EDERRA IZANGO DEN (2020) 
Zetak taldearen bigarren diskoa, kantu hauek barruan dituena:

Zeinen ederra izango den abestia (2020) 
2020ko apirilaren 24an argitaratu zen, Covid-19 birusagatik bizi izan genuen pandemia gertatzen zen bitartean argitaratu zen. Abesti honen bideoklipa egiteko, Zetak taldeak bere jarraitzaileei bizitzako unerik zoriontsuenetako bideoak eta argazkiak eskatu zien, eta bideoklipa osatu zuen jarraitzaileen argazki eta bideo horiekin. Abestiak arrakasta handia lortu zuen jarraitzaileengan eta euskaldun guztiengan, ia bi milioi bisita izan baititu gero.

Hegan (2020) 
Hegan abestia Zetak Gaztea irratiarekin egindako kolaborazio bat izan zen, 2020ko uztailaren 3an argitaratua. 300.000 bisita baino gehiago lortu ditu atera zenetik.

Hitzeman (2020) 
Hitzeman 2020ko azaroaren 16an argitaratutako abestia da. Zetak taldeak Oques Grasses katalan taldearekin batera sortu zuen, eta bi hizkuntzetan dago; katalanez eta euskaraz.

Akelarretan (2020) 
Akelarretan 2020ko abenduaren 3an argitaratutako abestia da. Abesti honetan ez du Pello Reparazek abesten. 200.000 baina bisita baino gehiago izan ditu.

Itzulera (2022) 

Bi urtez egoera berezi batean egon ondoan, 2022koa bai itzuleraren urtea izan zen. Senpereko lakuko jaiaren leloaren barruan Itzuli ziren Zetak Herri Urrats-en abestiarekin batera. Zetak taldearen eta Erramun Martikorenaren arteko elkarlanean ateratako abestia da Itzulera.  Erabateko estilo-aldaketa izandakoa. Bideoklipa Pellok zuzendu zuen, Iratxe Reparazekin batera, txalaparta eta Kukai dantza taldeko Oskara koreografia ere integratu zutela.

Zoriontasuna (2022) 
Bomba Estéreorekin batera atera zuen Zoriontasuna abestia Zetakek 2022-23 kurtsoaren hasieran.

Pa amb Oli I Sal (2023) 
Maiatzaren erdialdean iritsi zen Suu katalanarekin atera zuten 2023 lehen kantua. Argitaratu zen lehen egunean, ia 9.000 pertsonek ikusi eta entzun zuten Pa amb Oli I Sal.

ZU (2023)

2023ko urtarrilaren 19an ZETAK abesti hau atera zuen, 'AAZTIYEN' disko berriko aurrerapen singlea baita.

Erreferentziak

Ikus, gainera 

 Vendetta
 Itzulera

Kanpo estekak 

 Zetak webgune ofiziala
 Zetak Badok.eus
 Zetak Spotify
 Zetak Youtube
 Zetak Twitter
 Zetak. Kontzertua Tolosan 2021. 40 argazki CC-BY-SA lizentziarekin. Plazara, Kultura. (2021-07-16).

 Itzulera. - ZETAK, Erramun Martikorena (Herri Urrats 2022). Youtube (Noiz kontsultatua: 2022-08-18).
 Itzulera( ZETAK-Erramun Martikorena) Herri Urrats 2022 txantxangorria.eus

 Itzulera abestiaren hitzak Genius.com
 Vendettaren webgunea
 Vendettaren Twitter orria

2010eko hamarkadako musika taldeak
Euskal Herriko musika taldeak
Arbizuko kultura
Nafarroako musika taldeak